b'\n_START_ARTICLE_\nP.C. Jacobsen\n_START_PARAGRAPH_\nP.C. Jacobsen (24. oktober 1895 i S\xc3\xb8nder Vinge, Viborg Amt \xe2\x80\x93 24. februar 1966) var en dansk redakt\xc3\xb8r og politiker._NEWLINE_Han blev gift i 1920 med Emma (f\xc3\xb8dt 1898 i Astrup), datter af g\xc3\xa5rdejer Thomas Pedersen (d\xc3\xb8d 1945) og hustru Kirsten f. Thomsen._NEWLINE_Han fik sin uddannelse ved landbruget og p\xc3\xa5 landbrugsskole og blev regnskabskonsulent i Aarhus Amts Land\xc3\xb8konomiske Selskab 1919-21. Siden blev han lokalredakt\xc3\xb8r ved Odsherreds Tidende, Nyk\xc3\xb8bing Sj\xc3\xa6lland 1921, medredakt\xc3\xb8r ved Aalborg Amtstidende 1934 og ansvarshavende redakt\xc3\xb8r af Svendborg Avis 1954._NEWLINE_Han var redakt\xc3\xb8r af Dansk Folkestyre 1927-29, formand for Venstres Ungdoms Landsorganisation 1929-30, medlem af Nyk\xc3\xb8bing Sj\xc3\xa6lland byr\xc3\xa5d 1929-34, formand for Venstre i Aalborgkredsen 1935-54 og for Aalborg Amts Venstre 1951-53._NEWLINE_I 1944 tr\xc3\xa6ngte 3 bev\xc3\xa6bnede m\xc3\xa6nd ind til p\xc3\xa5 redaktionen p\xc3\xa5 Aalborg Amtstidende. Redakt\xc3\xb8r Jacobsen sad og talte med bladets forretningsf\xc3\xb8rer, Evald Carlsen, som blev dr\xc3\xa6bt ved skud, hvorefter m\xc3\xa6ndene forsvandt. Skuddene var formentlig tilt\xc3\xa6nkt Jacobsen._NEWLINE_Han har skrevet: Lyse Dage (1947).'